Vincent Price

Σύνθεση
Το κομμάτι ξεκινάει με μία εισαγωγή πλήκτρων από τον Ντον Έρεϊ, για να εξελιχθεί σε ένα χαρντ ροκ τραγούδι καθοδηγούμενο από την κιθάρα του Στηβ Μορς, με ατμόσφαιρα που θυμίζει ταινία τρόμου και περιέχουν όλα τα στοιχεία τα οποία έκαναν γνωστό το συγκρότημα. Το "Ultimate Guitar" περιέγραψε το "Vincent Price" ως την "τέλεια μίξη των Deep Purple της δεκαετίας του '70 και μιας φρέσκιας, μοντέρνας παραγωγής". Οι στίχοι του τραγουδιού αναφέρονται στις ταινίες στις οποίες πρωταγωνιστούσε ο ηθοποιός Βίνσεντ Πράις κατά τις δεκαετίες του '50 και του '60.Επίσημη ιστοσελίδα του Now What?!, 6 Μαΐου 2013

Ο Πράις ήταν φίλος του συγκροτήματος από την συμμετοχή του στην ζωντανή εκτέλεση του άλμπουμ "The Butterfly Ball and the Grasshopper's Feast" του μπασίστα του συγκροτήματος Ρότζερ Γκλόβερ στις 16 Οκτωβρίου 1975 στο Royal Albert Hall του Λονδίνου, όπου είχε κάνει την εμφάνιση του σαν αφηγητής.Vincent Price - Deep Purple | Song Info | AllMusic

Σινγκλ και βίντεο
Στις 17 Μαΐου 2013 έγινε η πρεμιέρα του βίντεο κλιπ του τραγουδιού, το πρώτο το οποίο γύρισε το συγκρότημα από το "Sometimes I Feel Like Screaming" του 1996. Το σινγκλ κυκλοφόρησε στις 7 Ιουνίου σε μορφή 7" δίσκου βινυλίου μαζί με το "First Sign of Madness" και σε μορφή CD, έκδοση η οποία περιείχε εκτός των δύο προαναφερόμενων κομματιών, το "The Well Dressed Guitar" και τη ζωντανή εκτέλεση του "Wrong Man" τα οποία είχαν συμπεριληφθεί στην περιορισμένη έκδοση του δίσκου "Rapture of the Deep", ενώ στο σινγκλ συμπεριλήφθηκε και το βίντεο κλιπ του τραγουδιού.Ανακοίνωση κυκλοφορίας σινγκλ και βίντεο κλιπ

Τραγούδια
 Vincent Price (Gillan, Morse, Glover, Airey, Paice)
 First Sign of Madness (Gillan, Morse, Glover, Airey, Paice)
 The Well Dressed Guitar (Gillan, Morse, Glover, Airey, Paice)
 Wrong Man (Live) (Gillan, Morse, Glover, Airey, Paice)
 Vincent Price (βίντεο) (Gillan, Morse, Glover, Airey, Paice)

 Τα μέλη του συγκροτήματος 
Το Vincent Price ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

 Ίαν Γκίλαν - φωνητικά
 Στηβ Μορς - κιθάρα
 Ντον Έρεϊ - πλήκτρα
 Ρότζερ Γκλόβερ - μπάσο
 Ίαν Πέις - τύμπανα

Παραπομπές

Πηγές
 Now What?!, 2013, CD Booklet

 Εξωτερικοί σύνδεσμοι 
 Στίχοι Vincent Price 
 DEEP PURPLE "Vincent Price" Official Video (HD) from NOW What?! - YouTube
 Guitar tabs

Κατηγορία:Τραγούδια των Deep Purple
Κατηγορία:Τραγούδια του 2013
Κατηγορία:Singles του 2013